Dětmar

Dětmar, O.S.B (saksa k. Dietmar; surnud 2. jaanuar 982) oli alates 973. aastast kuni oma surmani Praha piiskopkonna esimene piiskop. 

 Elulugu 
Dětmar sündis Saksimaal ning sai kohalikus kloostris mungaks. 973. aastal lasi püha Rooma keiser Otto I Böömimaa hertsog Boleslav I palvel moodustada Praha piiskopkonna. Piiskopkonna asutamisele andis kinnituse ka paavst Benedictus VI.Lk 144 (Hilsch, 2016) 

23. märtsil 973 valiti Prahas esimeseks piiskopiks Dětmar. 976. jaanuaris pühitseti ta Mainzi peapiiskop Willigise poolt ametisseLk 224 (Koutek, 2016). Dětmar ei saanud aga konflikti tõttu Otto II ja Baieri hertsog Heinrichi vahel oma piiskopkonda minna. Ta sisenes Prahasse alles 977. aastal ning esimene jumalateenistus toimus Praha Püha Vituse katedraalis. Oma ametiajal ristis Dětmar suure hulga kohalikust rahvast ning ehitas mitu kirikut.

Piiskop Dětmar suri 2. jaanuaril 982. Enne surma olevat ta kahetsenud, et ei olnud terve oma elu vagaduses elanud.

 Viited 

 Kirjandus 
 Hilsch, Peter. Thietmar. Neue Deutsche Biographie. 26. kd. 2016.
 Koutek, Tomáš. Čeští biskupové a arcibiskupové. 2016. 

Kategooria:Katoliku piiskopid
Kategooria:Surnud 982